মোটরসাইকেল ছিনতাইকারী সন্দেহে গণপিটুনি, যুবক নিহত
যশোরের অভয়নগর উপজেলায় মোটরসাইকেল ছিনতাইকারী সন্দেহে গণপিটুনিতে অজ্ঞাতপরিচয়ে (৩০) এক যুবক নিহত হয়েছেন। 







শনিবার গভীর রাতে অভয়নগর উপজেলার সুন্দলী বাজার এলাকায় এ ঘটনা ঘটে। তাৎক্ষণিকভাবে নিহতের পরিচয় জানা যায়নি। 




স্থানীয়রা জানান, মণিরামপুর উপজেলার হরিদাশকাটি গ্রামের ভাড়ায় মোটরসাইকেলচালক বিদ্যুৎ মণ্ডল রাতে নওয়াপাড়া-মণিরামপুর সড়ক দিয়ে বাড়ি ফিরছিলেন। 
রাত সাড়ে ১১টার দিকে সুন্দলী বাজারের পাশের একটি মাছের ঘেরের সামনে পৌঁছালে সেখানে আগে থেকে অবস্থান নেয়া তিন জন মোটরসাইকেলের গতিরোধ করে। 
একপর্যায়ে দুর্বৃত্তরা তার মাথায় পিস্তল ঠেঁকিয়ে মোটরসাইকেল ছিনতাইয়ের চেষ্টা করলে বিদ্যুৎ মণ্ডল তাদের একজনকে জাপটে ধরে চিৎকার করতে থাকেন। চিৎকার শুনে সুন্দলীবাজার এবং আশপাশের লোকজন এসে ওই ব্যক্তিকে ধরে গণপিটুনি দেন। 
এতে অজ্ঞাত ওই ছিনতাইকারী ঘটনাস্থলেই মারা যান।  অপর দুজন এসময় পালিয়ে যায়। 
সুন্দলী ইউনিয়ন পরিষদের সাবেক চেয়ারম্যান পরিতোষ বিশ্বাস জানান, রাতে গণপিটুনিতে অজ্ঞাতনামা এক ছিনতাইকারী নিহত হয়েছে। 
অভয়নগর থানার ওসি মো. তাজুল ইসলাম জানান, গণপিটুনিতে নিহত ব্যক্তির পরিচয় পাওয়া যায়নি।  মরদেহ উদ্ধার করে থানায় নেয়ার প্রস্তুতি চলছে।

যশোরের অভয়নগর উপজেলায় মোটরসাইকেল ছিনতাইকারী সন্দেহে গণপিটুনিতে অজ্ঞাতপরিচয়ে (৩০) এক যুবক নিহত হয়েছেন।